5.12.2009 Jurnalul Oficial al Uniunii Europene L 320/9 DECIZIA CONSILIULUI din 30 noiembrie 2009 privind acordarea de asistență macrofinanciară Serbiei (2009/892/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 308, având în vedere propunerea Comisiei, având în vedere avizul Parlamentului European, după consultarea Comitetului economic şi financiar, întrucât: (1) Relațiile dintre Serbia şi Uniunea Europeană (UE) se dezvoltă în cadrul procesului de stabilizare și de asociere și în cadrul Parteneriatului european; Serbia şi Comisia au semnat la data de 29 aprilie 2008 un acord de stabilizare și de asociere și un acord interimar privind comerţul şi aspectele comerciale conexe. (2) Începând cu a doua jumătate a anului 2008, economia sârbă a fost tot mai afectată de criza financiară interna- țională, care a dus la scăderea producției, reducerea veni- turilor fiscale şi creşterea nevoilor de finanțare externă. (3 Stabilizarea şși redresarea economică a Serbiei este susținută prin asistența financiară a Fondului Monetar Internaţional (FMI). În noiembrie 2008, autoritățile sârbe au convenit, inițial, cu FMI un nou acord stand- by aprobat în ianuarie 2009. (4) În urma înrăutățirii situației economice și a unei revizuiri necesare a ipotezelor economice care stau la baza programului, precum și a nevoilor de finanțare externă mai mari, Serbia și FMI au ajuns la un acord în luna martie 2009 în ceea ce priveşte transformarea acordului stand-by într-un program care să permită plata a 3 miliarde EUR, pe care Consiliul director al FMI l-a aprobat la 15 mai 2009. (5) Comunitatea intenționează să acorde în 2009 şi 2010 subvenții pentru sprijin bugetar în temeiul Instrumentului de preaderare (IPA) în valoare totală de 100 milioane EUR. (6)  Serbia a solicitat asistență macrofinanciară suplimentară din partea Comunității având în vedere agravarea situației şi a perspectivelor economice. (7) Având în vedere faptul că în balanța de plăți din 2010 persistă un deficit rezidual de finanțare, asistența macro- financiară este considerată o reacție potrivită la solicitarea Serbiei în contextul actual excepțional, în vederea spri- jinirii stabilizării economice împreună cu actualul program FMI. Se aşteaptă ca asistența financiară actuală să contribuie și la diminuarea nevoilor de finanțare bugetară. (8)  Pentru a proteja în mod eficient interesele financiare ale Comunității în contextul prezentei asistențe financiare, este necesar să se prevadă adoptarea, de către Serbia, a unor măsuri corespunzătoare pentru prevenirea și combaterea fraudei, a corupției și a altor nereguli asociate acestei asistențe, precum şi controale ale Comisiei și audituri efectuate de Curtea de Conturi Europeană. (9)  Deblocarea asistenței financiare comunitare nu aduce atingere atribuțiilor autorității bugetare. (10) Asistenţa trebuie gestionată de Comisie, în consultare cu Comitetul economic şi financiar. (11) Tratatul nu prevede, pentru adoptarea prezentei decizii, alte competențe decât cele prevăzute la articolul 308, DECIDE: Articolul 1 (1) Comunitatea pune la dispoziția Serbiei asistență macrofi- nanciară sub forma unei facilități de împrumut cu o valoare maximă a principalului de 200 milioane EUR şi cu o scadență medie maximă de 15 ani în vederea sprijinirii stabilizării economice a Serbiei şi a diminuării nevoilor bugetare şi ale balanței de plăți identificate în actualul program al FMI. (2) In acest sens, Comisia este autorizată să împrumute resursele necesare în numele Comunității Europene.